edisnord/MILQA-question-generation huggingface dataset:
qgen: title: Adele context: 2012 májusában az Ivor Novello Awards gáláján Adele-t választották az év dalszerzőjének, míg a Rolling in the Deep elnyerte a „2011 legtöbbet előadott dala” díját. A 2012-es londoni BMI Awards-on a Rolling in the Deep elnyerte „az év dala” elismerést, miután a 2011-es évben ezt a dalt játszották a legtöbbször az amerikai televíziók és rádiók.
2013-ban Skyfall című daláért Adele elnyerte A legjobb eredeti betétdalnak járó Oscar-díjat, ezzel a James Bond-filmek történetében a Skyfall lett az első Oscar-díjas betétdal. A Skyfall csupán az ötödik olyan James Bond-dal volt, amit Oscar-díjra is jelöltek. Elődei a For Your Eyes Only (1981), a Nobody Does It Better (1977), a Live and Let Die (1973) és a The Look of Love (1967). A Skyfall továbbá elnyerte a 2013-as Brit Awards A legjobb brit kislemez díját. A 70. Golden Globe-gálán a dal elnyerte A legjobb eredeti betétdalnak járó elismerést.
Fontosabb díjak és elismerések:
15 Grammy-díj2009: Legjobb új előadó, Legjobb női popénekes (Chasing Pavements)

Kérdések:
Kit választottak meg az év dalszerzőjének az Ivor Novello Awards gáláján 2012-ben?
Adele milyen díjat kapott a 2012-es Ivor Novello Awards gálán?
Az Ivor Novello Awards gálán melyik dal kapta a „2011 legtöbbet előadott dala” díjat?
Milyen díjat kapott a Rolling in the Deep a 2012-es londoni BMI Awards-on?
2011-ben melyik számot játszották legtöbbet az amerikai tévécsatornák és rádiók?
Milyen Oscar-díjat kapott Adele 2013-ban?
Adele melyik évben kapott Oscart a Skyfall című számért?
Adele melyik dalért kapott Oscart 2013-ban?
Melyik volt az első James Bond-betétdal, ami Oscar-díjat kapott?
A Skyfall előtt hány James Bond-betétdalt jelöltek Oscar-díjra?
A Skyfall előtt melyik James Bond-betétdalokat jelölték Oscar-díjra?
A Skyfallt díjazták a Golden Globe-gálán?
Miről szól a Skyfall című dal?
Ki szerezte a For Your Eyes Only című számot?
Mi az a BMI Awards?
2011-ben melyik szám volt a BMI Awards-on „az év dala” díj nyertese?
Adele melyik évben írta meg a Rolling in the Deep-et?
Mi a Rolling in the Deep szövege?
qgen: title: Adolf Hitler context: Adolf Hitler (Braunau am Inn, 1889. április 20. – Berlin, 1945. április 30.) osztrák születésű német politikus, a 20. századi történelem meghatározó alakja, a Nemzetiszocialista Német Munkáspárt (németül Nationalsozialistische Deutsche Arbeiterpartei vagy röviden NSDAP) vezetője, kancellár 1933-tól és 1934-től Führer (vezér) elnevezéssel diktátor.
1923-ban az úgynevezett sörpuccs során megpróbálta megdönteni a weimari köztársaságot, de átmenetileg kudarcot vallott. A börtönben megírta a Mein Kampfot, amelyben összefoglalta világnézetét, a nácizmus ideológiáját, antiszemita fajelméletét, világuralmi törekvéseit és kommunistaellenességét. Szabadulása után ezeken az ideológiai alapokon építette újjá a pártját. Nagy szónoki tehetségével, a versailles-i békeszerződés igazságtalanságainak támadásával, zsidóellenes demagógiával igyekezett népszerűséget szerezni, de csak az 1929–33-as nagy gazdasági világválság során sikerült hatalomra jutnia.

Kérdések:
Ki volt Adolf Hitler?
Mikor született Adolf Hitler?
Hitler hol született?
Hitler hány évesen halt meg?
Hányban lett Hitler kancellár?
Mi a Nemzetiszocialista Német Munkáspárt neve németül?
Minek a rövidítése az NSDAP?
Kit hívtak Führernek?
Mit jelent a führer szó?
Az 1923-as sörpuccsot ki robbantotta ki?
Mi volt a célja az 1923-as német sörpuccsnak?
Kinek a műve a Mein Kampf?
Hogyan zajlott az 1923-as sörpuccs?
qgen: title: Adolf Hitler context: Kormányra kerülve felszámolta a weimari köztársaság intézményrendszerét, a jogállamiságot, a német állam föderális jellegét, az ellenzéket és a munkásmozgalmat egyaránt. Létrehozta a közkeletűen „Harmadik Birodalomnak” nevezett új német államot, amely szándékai szerint ezer évre a világ vezető hatalma lett volna. Ellenfeleit koncentrációs táborokba illetve később megsemmisítő táborokba záratta, kínoztatta és meggyilkoltatta. Külpolitikájában nem elégedett meg a versailles-i békerendszer felszámolásával, hanem a gyakorlatban is meg akarta valósítani világuralmi elképzeléseit, és különösen az akkori Szovjetunió európai területeinek bekebelezésével „életteret” (Lebensraum) akart biztosítani a „germán fajnak”. Ezért kirobbantotta a második világháborút, antiszemita céljai elérése érdekében pedig elindította az ún. végső megoldást, az Endlösungot.
Hatalmának csúcspontján hadserege ellenőrzése alatt tartotta az európai kontinens nagy részét. A szövetséges hatalmak túlerejével szemben azonban már csak idő kérdése volt a bukása. A második világháború végén, a szovjet Vörös Hadsereg által körbevett berlini föld alatti bunkerében öngyilkos lett.

Kérdések:
Hitler miért számolta fel a weimari köztársaságot?
Mit értett Hitler Harmadik Birodalom alatt?
Mit jelent a Lebensraum szó?
Kinek a számára akart életteret biztosítani Adolf Hitler?
Mi az az Endlösung?
Hogyan halt meg Adolf Hitler?
Hol lett öngyilkos Hitler?
A szovjetek ölték meg Hitlert?
Miért lett öngyilkos Hitler?
qgen: title: Adolf Hitler context: Hitler személyes bukása teljes volt, céljaiban is nagyrészt kudarcot vallott. A minden németet egyesítő nagynémet birodalom helyett országa elveszítette keleti területeit, a Kelet-Európában elszórtan évszázadok óta élő német népcsoportokat a háború után elűzték lakóhelyükről. A marxizmus és a kommunizmus felszámolása helyett vesztes háborújával hozzájárult ahhoz, hogy a Szovjetunió és a kommunizmus negyven évre befolyása alá vonja Közép-Európát. A zsidóság teljes és végleges megsemmisítése a holokauszt borzalmai ellenére sem sikerült, és Hitler bukása után pár évvel létrejött Izrael állam. A német világuralom, a világpolitikai vezető szerep helyett a két részre szakadt Németország fél évszázadon át alárendelt szerepet játszott a nemzetközi politikában, a Szövetségi Köztársaság viszont a világgazdaság 2-3. helyéért méltán indulhatott.

Kérdések:
Hitler elérte a céljait?
Miért lett öngyilkos Hitler?
Miért akarta Hitler felszámolni a kommunizmust?
Hitler miért nem értett egyet a kommunizmus eszméjével?
Hány évre került a Szovjetunió befolyása alá Közép-Európa a II. világháború után?
Mi volt a holokauszt célja?
Hány zsidó származású ember veszett oda a holokauszt során?
Mikor jött létre Izrael?
A Német Szövetségi Köztársaság minek köszönhette a gazdasági sikereit?
qgen: title: Adolf Hitler context: Apja, Alois Hitler házasságon kívüli gyermekként született, és anyjának vezetéknevét (Schicklgruber) viselte egészen 40 éves koráig. Anyja később feleségül ment Johann Georg Hiedlerhez (1792–1857), aki molnárlegényként dolgozott. Aloist azonban nem ő, hanem öccse, Johann Nepomuk Hiedler (1807–1888) nevelte, aki valószínűleg az apja volt. Ő küldte Aloist Bécsbe cipésztanulónak, ahol meg is szerezte a cipészmesteri oklevelet. Ezután azonban rögtön belépett a vámőrséghez, ahol évekig közlegényként szolgált. 1872-ben, 35 éves korában elvette egy magas állású vámtisztviselő 50 éves nevelt lányát. 1875-ben vámtiszt, majd 1892-ben főtiszt lett. 1876-ban vette fel mostohaapja (és nevelőapja) családi nevét. A névváltoztatáskor azonban a Hiedler (kb. „kisbirtokos”) név betűzését egy hivatalnok a kevésbé parasztos Hitler formában jegyezte be. Adolf Hitlert később ellenfelei propagandisztikus okokból a rosszabbul hangzó Schicklgruber néven is emlegették, bár ezt a nevet ő maga sohasem viselte.

Kérdések:
Adolf Hitlernek ki volt az apja?
Ki volt Johann Nepomuk Hiedler?
Milyen szakmát tanult Alois Hitler Bécsben?
Mikor nősült meg Alois Hitler?
Hogyan alakult Alois Hitler karrierje a vámőrségnél a házassága után?
Miért vette fel Alois Hitler mostohaapja családnevét 1876-ban?
Miért hívták Hitlert az ellenfelei Schicklgrubernek?
Alois Hitlernek mi volt a születési neve?
qgen: title: Adolf Hitler context: Hitler nem volt biztos apai nagyapjának kilétét illetően, ám az minden valószínűség szerint Johann Georg Hiedler vagy annak öccse, Johann Nepomuk Hiedler volt. Ha Johann Nepomuk volt az, akkor az apai nagyapja ugyanaz a személy volt, mint az anyai dédapja, mert anyja, Klara Pölzl Johann Nepomuk Hiedler unokája volt.
Már az 1920-as évek elején terjedt a müncheni kávéházakban az a pletyka, hogy Hitler apai nagyapja zsidó volt. A diktátorral szemben álló külföldi sajtó később nagy előszeretettel terjesztette ezt. A legenda végleges változatát Hans Frank, Lengyelország hitleri főkormányzója diktálta le emlékirataiban, kivégzése előtt. Eszerint Hitler apai nagyapja egy Leopold Frankenberger vagy Frankenreiter nevű zsidó férfi volt, mert Maria Anna Schicklgruber (Hitler apai nagyanyja, 1795–1847) Graz városában ennél a zsidó családnál dolgozott. Modern kutatók tételesen cáfolják ezt a történetet, mivel ilyen nevű családok a grazi anyakönyvekben egyáltalán nem lelhetők fel, és arra sincs bizonyíték, hogy Hitler nagyanyja Grazban dolgozott volna.

Kérdések:
Ki volt Adolf Hitler nagyapja?
Miért terjedt el a pletyka, hogy Adolf Hitler nagyapja zsidó származású volt?
A legenda szerint miért csörgedezik zsidó vér Adolf Hitler ereiben?
Igaz, hogy Adolf Hitler zsidó származású volt?
Honnan lehet tudni, hogy Hitler zsidó származása csak üres pletyka?
qgen: title: Adolf Hitler context: Alois Hitler foglalkozásából adódóan, de saját kezdeményezéséből is, családjával együtt gyakran költözött, először Braunauból Passauba, aztán Lambachba, majd Leondingba és Linzbe. A fiatal Adolf általános iskolai évei alatt még jó tanuló volt. A lambachi bencés iskolában találkozhatott először a horogkereszttel, ugyanis az egyik 19. századi apát szívesen használta díszítőelemként ezt az ősi szimbólumot, és az többfelé megtalálható volt a kolostorban.
Adolf jó tanulmányi eredményei után apja egy neves linzi reáliskolába íratta, ahol azonban az eminens diákból egy év alatt bukott diák lett. Életrajzírói több kísérletet is tettek ennek a változásnak a megmagyarázására, de a legvalószínűbb az, hogy a környezetváltozás és a két iskola közötti színvonalkülönbség okozta a kezdeti problémákat, amire aztán a 11 éves fiú dacosan reagált, és nem volt hajlandó komoly erőfeszítéseket tenni.

Kérdések:
Miért költözött sokat Alois Hitler a családjával?
Jó tanuló volt Adolf Hitler?
Hol láthatott először a gyermek Hitler horogkeresztet?
Miért romlottak le Adolf Hitler tanulmányi eredményei a középiskolában?
Mik voltak Adolf Hitler kedvenc tantárgyai az iskolában?
Miért díszítették horogkeresztek a lambachi bencés kolostort, amikor Adolf Hitler ott tanult?
qgen: title: Adolf Hitler context: Alois Hitler sikeres hivatali pályát futott be, és jó anyagi körülményeket biztosított családjának. 1903-ban, 66 éves korában hunyt el. A linzi „Freisinnige Tageszeitung” („Szabadgondolkodó Napilap”) a következőképpen emlékezett meg róla: „Alois Hitler egy keresztül-kasul haladóan gondolkodó ember volt, és mint ilyen, a szabad iskola nagy barátja”.
Apja halála után az ifjú Adolf Hitlert – továbbra is gyenge eredményei miatt – eltanácsolták az iskolájából. 15 évesen került másik középiskolába, de itt sem akart a haszontalannak tartott tanulmányokkal foglalkozni. A Mein Kampfban súlyos tüdőbántalomról beszél, de valószínűbb, hogy csak kifogást keresett arra, hogy a számára érdektelen iskolától megszabaduljon.

Kérdések:
Mikor hunyt el Adolf Hitler apja?
Hány évesen halt meg Alois Hitler?
Jó anyagi körülmények között nőtt fel Adolf Hitler?
Miért csapták ki a középiskolából Adolf Hitlert?
Tüdőbeteg volt Adolf Hitler fiatalkorában?
qgen: title: Adolf Hitler context: Hitler Bécsben nemcsak a zsidókat gyűlölte, hanem magát a Habsburg kettős monarchiát, a katolikus egyházat, a polgárságot és munkásságot egyaránt. 1913 tavaszán betöltötte 24. életévét, így számítania kellett arra, hogy besorozzák az általa megvetett állam hadseregébe. Ezért május 24-én egy ismerős fiatalemberrel együtt egyszerűen felült a vonatra, és áttelepült Münchenbe.
Később többször nyilatkozott úgy, hogy a Münchenben a háború kitöréséig eltöltött jó egy éve életének legboldogabb időszaka volt. Pedig bécsi életéhez képest nem sokat változtak körülményei. Ugyanúgy képei eladásából élt nagyon szerényen. Útitársával albérletét is megosztotta. Később az osztrák sorozótisztek is utolérték, de végül fizikai gyengesége miatt minden katonai szolgálatra alkalmatlannak nyilvánították. München számára elsősorban a város „tiszta német” jellege miatt volt otthonos. „Egy német város! Micsoda ellentét Béccsel szemben!” – írta még tíz évvel később is a Mein Kampfban.

Kérdések:
Miért gyűlölte Hitler a zsidókat?
Hány éves korban sorozták be a fiatalokat a katonaságba a XX. elején Bécsben?
Miért települt át Hitler Bécsből Münchenbe 1913 tavaszán?
Hová menekült Hitler a kötelező sorkatonai szolgálat elől 1913-ban?
Milyen képeket festett Hitler fiatalkorában?
Hogyan menekült meg a sorkatonai szolgálat elől Hitler?
Miért kedvelte Hitler Münchent?
qgen: title: Adolf Hitler context: Münchenben Hitler rengeteget olvasott, és a helyi források alapján fejleszthette tovább politikai és fajelméleti elképzeléseit. A német alldeutschok elméletei azonban részben el is tértek az osztrák eszmetársaikétól. Ők is nagynémet birodalomban gondolkodtak, de nem vetették fel a kettős monarchia felbontásának gondolatát, hanem az egész Osztrák–Magyar Monarchiát vonták volna német befolyás alá. Emellett hívei voltak a tengerentúli német gyarmatosításnak is, ami Hitlert soha nem foglalkoztatta. Visszaemlékezései szerint ekkoriban fejtette ki először azt a meggyőződését, hogy „a német nemzet jövőjének kérdése a marxizmus megsemmisítése”.
Mindenesetre Hitler sokkal jobban érezte magát a háborúra és hódításra készülő német császárságban, mint a megoldatlan nemzetiségi problémákkal terhelt, felbomlás előtt álló Ausztria-Magyarországon. Hitler legkésőbb 1913-ban tisztában volt már a kettős monarchia felbomlásának elkerülhetetlenségével, sőt a maga részéről kívánta is azt.

Kérdések:
Hogyan tervezték létrehozni a nagynémet birodalmat a német alldeutsch-ok?
Mi volt a véleménye Hitlernek a tengerentúli német gyarmatosításról?
Miért volt elkerülhetetlen az OsztráK-Magyar Monarchia felbomlása?
qgen: title: Adolf Hitler context: Hitler az Anton Drexler alapította Német Munkáspárt ülésén – ahol csupán tucatnyi ember vett részt – felszólalásban utasította el az önálló Bajorországnak az egyik előtte szóló által kifejtett programját. Beszédével olyan sikert aratott, hogy néhány nap múlva levélben értesítették: felvették őt a párt tagjai sorába. Nem tudta, bosszankodjon, vagy nevessen, mert ő korábban saját párt alapítására gondolt, de végül elfogadta ezt a helyzetet, és a DAP sorrendben 55. tagja lett. Hamarosan azt is tapasztalhatta, hogy könnyen hat az emberekre, nagy politikai manipulatív és taktikai érzékkel rendelkezik. Aktivizálta új pártját, egyre nagyobb létszámú gyűléseket szervezett. Első nyilvános beszédét 1919. november 13-án tartotta egy sörözőben, a hadsereg megfigyelője szerint „mesteri módon”. Hitler maga is örömmel állapította meg, hogy tud beszélni a nyilvánosság előtt.

Kérdések:
Ki alapította a Német Munkáspártot?
Hitler tagja volt a Német Munkáspártnak?
Hitler mikor tartotta első nyilvános beszédét?
Hol tartotta első nyilvános beszédét Hitler 1919-ben?
Jó szónok volt Hitler?
qgen: title: Adolf Hitler context: Hamarosan pártja vezetői közé került, háttérbe szorítva dilettáns társait. Eldöntötte, hogy a DAP-ból kialakítja saját pártját, amely mellesleg létfeltételeit is biztosítja, hiszen a hadseregben nemigen maradhatott. Ekkoriban ismerkedett meg Alfred Rosenberggel, a náci mozgalom egyik későbbi fő ideológusával, valamint Ernst Röhm századossal, aki nagyon fontos szövetségese lett a párt erőszakszervezeteinek kialakításában. Röhm rengeteg volt katonát, tisztet verbuvált a DAP soraiba, és ő alakította ki azt a kemény magot, amely a párt gyűlésein biztosította a hangulatot, és egyben kész volt lecsapni az ellenvéleményt hangoztatókra. Ekkor került Hitler környezetébe Rudolf Heß is. A párt fő propagandistája Hermann Esser lett, az alig 20 éves újságíró-zseni, aki pontosan tudta, hogyan kell annyit túlozni, hogy egy hírből szenzáció legyen, hogyan lehet valakit a sajtóban tönkretenni anélkül, hogy a rágalmazás vádját magára vonná, hogyan lehet emberfeletti imázst teremteni Hitler számára. Gátlástalanságával azonban Esser a párton belül is annyi ellenfelet szerzett magának, hogy Hitler a 30-as évek elején, amikor már pótolni tudta, megvált tőle.

Kérdések:
Alfred Rosenberg ki volt?
Hermann Esser milyen feladatokat végzett Hitler mellett?
Miért vált meg Hitler Hermann Essertől a 30-as évek elején?
qgen: title: Adolf Hitler context: A DAP programja követelte minden német egyesítését egy államban, megfelelő területet (Land und Boden) a lakosság számára, a zsidók megfosztását állampolgárságuktól és eltávolításukat a közhivatalokból, az idegenek kiutasítását, államosítást, a „kamatrabszolgaság” megszüntetését, a nagyáruházak kommunalizálását. A munkások számára nyereségrészesedést követelt a vállalatoktól, a parasztság számára földreformot, a föld ingyenes kisajátítását. A program a széles néprétegekhez szólt, de alkalmas volt arra is, hogy felkeltse a tőkések és nagybirtokosok gyanakvását és ellenérzését. Hitler ezért nem állt teljes mértékben a program mögé, bár nem is határolta el magát tőle. Tudatában volt annak, hogy szüksége van a vezető rétegek – nem utolsósorban anyagi – támogatására. Később, a Mein Kampfban a program jelentőségét jelképesként, hitvallásként aposztrofálta.
1920. február 24-én a 25 pontos program elfogadása mellett Hitler javaslatára a párt nevét is megváltoztatták Nemzetiszocialista Német Munkáspártra (Nationalsozialistische Deutsche Arbeiterpartei), amelyet hivatalosan NSDAP-nak, a köznyelvben náci pártnak rövidítettek.

Kérdések:
Mit tartalmazott a Német Munkáspárt 1920-ban elfogadott programja?
Kiket kívánt megszólítani elsősorban a Német Munkáspárt 1920-as programja?
Hitler miért nem állt be teljes mértékben a Német Munkáspárt 1920-as programja mögé?
Mikor fogadták el a Német Munkáspárt 25 pontos programját?
Kinek a javaslatára változtatott nevet a Német Munkáspárt 1920-ban?
Mire változott a Német Munkáspárt neve 1920-ban?
Az NSDAP minek a rövidítése?
Mikor alakult meg az NSDAP?
=8. Mikor alakult meg a Nemzetiszocialista Német Munkáspárt?
qgen: title: Adolf Hitler context: Szabadulása után Hitler új alapokról kezdte meg politikai építkezését. Nyilatkozatban biztosította lojalitásáról a bajor kormányt, tévedésnek minősítette a sörpuccsot, és felajánlotta pártja segítségét a marxizmus elleni harchoz. Ennek révén újra megnyílt az NSDAP előtt a szabad szervezkedés útja, megint megjelenhetett a pártlap, a Völkischer Beobachter is.
Az NSDAP a sörpuccs utáni betiltása miatt egy ideig más neveken, illetve más jobboldali szervezetekkel koalícióban tevékenykedett, de nem sok sikerrel. Az 1924. májusi választásokon a különböző nacionalista és nemzetiszocialista csoportok együttesen 1,9 millió szavazatot szereztek meg (vagyis a szavazatok 6,6%-át), ami decemberre 0,9 millió szavazatra, vagyis a szavazatok 2,9%-ára esett vissza. Hitler szabadulása után felmondta ezeket a koalíciókat, ragaszkodott saját egyszemélyi vezetéséhez azon az áron is, hogy a megválasztott képviselők többségét nem sikerült megnyernie a saját irányvonala számára.

Kérdések:
Mi volt a náci párt lapjának a címe?
Mit tett Hitler annak érdekében, hogy az NSDAP a sörpuccs után újra megerősödjön?
Miért vesztettek el Németországban 1 millió szavazót a  nemzetiszocialisták és nacionalisták 1924 májusa és decembere között?
Hogyan szerepeltek a nacionalisták és nemzetiszocialisták az 1924. májusi németországi választásokon?
Hány szavazót veszítettek 1924 májusa és decembere között a német jobboldali pártok?
qgen: title: Adolf Hitler context: Hitler tisztázni akarta állampolgári helyzetét is, 1925 márciusában kérelmezte osztrák állampolgárságának megszüntetését, és kérését szinte azonnal el is fogadták. Egyelőre azonban Hitler nem merte kérni a német allampolgárságot, ezért egészen 1932-ig papíron hontalan maradt.
A párton belül sem volt még elég szilárd Hitler helyzete. Gregor és Otto Strasser a párt vezetői közül kitűntek szervező munkájukkal, különösen Észak-Németországban, de ideológiailag Hitlertől „balra” álltak, bírálták őt a forradalmi módszerek feladása, a hatóságokkal való kiegyezés, a nagytőkésekre támaszkodás miatt. Ők is nacionalisták és antiszemiták voltak, de ellenségei voltak a kapitalizmusnak is. Ekkor még Joseph Goebbels is ehhez a csoporthoz tartozott.

Kérdések:
Mikor szűnt meg Hitler osztrák állampolgársága?
Miért nem akart osztrák állampolgár lenni Hitler?
Hitler mikor lett német állampolgár?
Hány évig volt hivatalosan hontalan Hitler?
Mi volt a különbség Hitler illetve Gregor és Otto Strasser nézetei között az 1920-as években?
qgen: title: Adolf Hitler context: Strasserék Hannoverbe, Hitlerrel nem egyeztetve, gyűlést hívtak össze, amelyen egy szociális programot alakítottak ki. Ennek széles körű megvitatására nagygyűlést kezdtek szervezni. Hitler ezt megelőzve egy másik nagygyűlést hívott össze Bambergbe, ahol szónoki tehetségével a maga oldalára állította a hallgatóságot. A két Strasser testvér ezután már nem lépett fel nyilvánosan Hitler ellen. Hasonló nézeteltérések jellemezték Hitler és Röhm kapcsolatát is. Röhm emiatt 1925-ben lemondott az SA vezetéséről, és külföldre távozott; csak 1931-ben tért vissza Hitler hívására.
Az NSDAP 1926-os második, weimari kongresszusa Hitler teljes győzelmét hozta. A felszólalások szövegét előre be kellett mutatni az elnökségnek, a beszédidőt korlátozták (Gregor Strasser ettől kezdve baráti körben „halott nemzetiszocializmusról” beszélt). Hitler ezután tovább fokozta erőfeszítéseit a párt befolyásának az egész országra történő kiterjesztése érdekében. Az 1927-es nürnbergi kongresszus már külsőségeiben is igazi náci rendezvény volt, zászlókkal, alakzatban menetelő egységekkel, kizárólag barna inget viselő tagokkal. A mérsékelt sajtó 15 000, a Völkischer Beobachter 100 000 felvonulóról tudósított.

Kérdések:
Hogyan számolt le Hitler a Strasser testvérekkel az NSDAP-n belül?
Mikor mondott le Röhm az SA vezetéséről Hitlerrel való nézeteltérése miatt?
Mikor hívta vissza Hitler Röhmöt Németországba?
Hitler miért hívta vissza Röhmöt, az SA korábbi vezetőjét külföldről 1931-ben?
Mikor tartották az NSDAP második kongresszusát?
Hol tartották az NSDAP második kongresszusát 1926-ban?
1927-ben hol volt az NSDAP kongresszusa?
Milyen külsőségek jellemezték a náci rendezvényeket?
Hányan vonultak fel 1927-ben Nürnbergben a nemzetiszocialisták kongresszusa alkalmából?
qgen: title: Adolf Hitler context: A párt országos befolyása azonban alig növekedett. 1927 végén tagjainak száma alig haladta meg a 70 000-et. Hitler erre kijelentette, hogy nem is akar több párttagot, mint maximum 6–800 000 fő. Mindenesetre újra erősödtek a kritikák vele szemben. Az SA türelmetlen tagjai utcai harcokat követeltek, Strasserék pedig a Szovjetunió elleni fellépéstől óvták a pártot.
Az 1928-as választásokon az NSDAP a nagy kampány ellenére mindössze a szavazatok 2,6%-át kapta, a 491 képviselői helyből 12-t szerzett meg.

Kérdések:
Hány tagja volt a nemzetiszocialista pártnak Németországban 1927 végén?
Az 1928-as választásokon a szavazatok hány százalékát szerezték meg a nácik?
Hány képviselői helyet szerzett meg az NSDAP az 1928-as választásokon?
Hány párttagot szeretett volna megszerezni az NSDAP-nek Hitler 1927-ben?
qgen: title: Adolf Hitler context: A Young-terv ellen Alfred Hugenberg sajtómágnás, a Deutschnationale Volkspartei (Németnemzeti Néppárt) elnöke vezetésével bizottság alakult, amely célul tűzte ki a terv népszavazás útján történő elítélését és egyúttal a radikális jobboldal összefogását. Hugenberg a felső középosztályhoz tartozott, tömegei nem voltak, ezért szövetséget ajánlott a „népi” náci pártnak. Hitler ezúttal nem ódzkodott a pártszövetségtől, mindent egy lapra tett fel, bízva abban, hogy más szövetségeseihez hasonlóan Hugenberget is ki tudja majd szorítani a vezetésből. Elsősorban a sajtóbirodalmát akarta felhasználni saját céljaira. A népszavazási kampány során az SA legénysége elérte a 100 000-es létszámot, Hitler pártja országos ismertséget szerzett, és a nagytőkés körök is egyre határozottabban mögé álltak. Az 1930. szeptemberi parlamenti választások előtt Hitler már szinte korlátlan pénzeszközökkel és sajtóval rendelkezett hatalmas kampányához. Abban bízott, hogy 50-60 képviselői helyet szerez pártja. Az eredmény viszont 107 mandátum lett (az 575-ből), a két évvel korábbi 810 000 helyett 6,4 millió szavazatot kaptak. Az NSDAP a Reichstag második legnagyobb pártja lett.

Kérdések:
Ki volt Alfred Hugenberg?
Mit tartalmazott a Young-terv?
Miért ajánlott szövetséget a Németnemzeti Néppárt a nemzetiszocialistáknak?
Miért lépett szövetségre Hitler a Németnemzeti Néppárttal?
Milyen előnyöket hozott Hitler számára az Alfred Hugenberggel való együttműködés?
Hány képviselői helyet szereztek a német parlamentben a nemzetiszocialisták 1930-ban?
Hány szavazatot adtak le a nácikra az 1930-as németországi választásokon?
Melyik párt volt a legnagyobb a német parlamentben 1930-ban?
Hogy hívják a német parlamentet?
qgen: title: Adolf Hitler context: A válság közben egyre súlyosbodott. 1931 elején az országot elöntötte a csődhullám, a munkanélküliek száma 5 millióra emelkedett. Az NSDAP igyekezett tovább szítani az elégedetlenséget, bojkottokat szervezett, utcai verekedéseket provokált, sztrájkokat kezdeményezett, akár a kommunistákkal együttműködve is. A Heinrich Brüning vezette kormányzat kudarcot vallott a válság kezelésében. Hindenburg államelnök és környezete azon volt, hogy a rogyadozó államot a középjobb, konzervatív erők összefogásával támogassa meg. Hitler viszont arra törekedett, hogy az elnök – alkotmányos lehetőségével élve – őt és még kisebbségben lévő pártját bízza meg a kormányalakítással, azonban ebben csalódnia kellett.
A nemzeti jobboldal erői Hugenberg vezetésével 1931. október 11-re Bad Harzburgba gyűlést hívtak össze az összefogás deklarálása érdekében. Hitler nem térhetett ki e találkozó elől, de továbbra sem kívánta megosztani leendő hatalmát senkivel. Ezt külsőségekben is deklarálta: a találkozóra utoljára érkezett, és elsőként távozott. Utána viszont a náci párt Braunschweigben önálló nagygyűlést szervezett, ahol csak az SA felvonulása 6 órát vett igénybe.

Kérdések:
Hány munkanélküli volt Németországban 1931 elején?
Miért került gazdasági válságba Németország az 1930-as évek elején?
A német gazdaságot miért sújtotta csődhullám 1931-ben?
Az NSDAP együttműködött a baloldallal 1931-ben?
Ki vezette a német kormányt 1931-ben?
Melyik pártot képviselte Heinrich Brüning a német parlamentben 1931-ben?
Ki volt a német államelnök 1931-ben?
Miért nem bízta meg Hindenburg Hitlert a kormányalakítással 1931-ben?
Hol hívott össze gyűlést a német nemzeti jobboldal 1931. október 11-én?
A német nemzeti jobboldal mikor hívott össze gyűlést Bad Harzburgban?
Mi volt a célja a német jobboldal 1931. október 11-i gyűlésének?
Hitler részt vett a német nemzeti jobboldal gyűlésén 1931. októberében?
Hogyan mutatta ki Hitler a nemtetszését a német jobboldali erők 1931 októberében tartott találkozóján?
Miért szervezett a náci párt önálló nagygyűlést Braunschweigben 1931-ben?
qgen: title: Adolf Hitler context: A gazdasági válság miatt is állandósuló politikai válság közepette, 1932-ben összesen öt nagy választási kampányra került sor (kétfordulós köztársasági elnöki, tartományi és két Reichstag-választás). Az NSDAP mindennek a pénzügyi nehézségeit gond nélkül állta. Ebben nagy szerepe volt annak, hogy Hitler élete egyik legsikeresebb beszédét tartotta 1932. január 26-án a düsseldorfi Iparosklubban. Abból indult ki, hogy a nyomor oka nem a válság, nem a versailles-i békerendszer, hanem a vezetők alkalmatlansága és a demokrácia kiegyenlítő működése, ami ellentétes a nép érdekeivel. A demokrácia és az internacionalizmus egymástól elválaszthatatlan fogalmak, nyomukban eltűnik a különbség az árja és a mongol, néger között és egy nap majd a Népszövetségnek is néger lehet az elnöke. A demokrácia a magántulajdonnal is összeegyeztethetetlen, és végeredményben az ostobák és lusták uralmához vezet. Saját jelentőségét abban adta meg, hogy ő az, aki szembeszáll a bolsevizmussal, amely enélkül 300 év alatt meghódítaná a világot, ahogy annak idején ugyanennyi idő alatt meghódította azt a kereszténység. Hitler a nagytőkések előtt ezúttal sem szólt fajelméletéről.

Kérdések:
Hány nagy választási kampányra került sor 1932-ben Németországban?
Milyen választásokat tartottak 1932-ben Németországban?
Honnan szerzett pénzügyi támogatást az NSDAP az 1932-es választásokhoz?
Hitler hol tartott beszédet 1932. január 26-án?
Miről szólt Hitler 1932. január 26-i beszéde Düsseldorfban?
Hitler álláspontja szerint mi volt az oka a Németországot sújtó gazdasági válságnak az 1930-as évek elején?
Miért ellentétes a nép érdekeivel a demokrácia Hitler véleménye szerint?
A kommunizmus hány év alatt hódítaná meg a világot Hitler 1932-es beszéde szerint?
Miért nem propagálta fajelméletét Hitler a nagytőkések előtt?
qgen: title: Adolf Hitler context: Hindenburg sikere láttán a kormány megpróbált rendet teremteni az utcákon. Több náci központban házkutatást tartottak, április 13-án pedig Wilhelm Groener hadügyminiszter kezdeményezésére az elnök betiltotta az SA és az SS tevékenységét. Hitler azonban ezt is felhasználta a következő, ezúttal tartományi választásokon folytatott kampányában, és felszólította a betiltott testületek tagjait, hogy „egyszerű párttagokként teljesítsék kötelességüket”. Április 16. és 24. között Hitler a repülős módszerrel 25 városban tartott választási beszédet. Pártja a különböző tartományokban 30-40%-os eredményeket ért el. Kormányt alakítani azonban egyedül a korabeli Anhalt Szabadállam(de) tartományban tudtak.

Kérdések:
Ki volt a német hadügyminiszter 1932 áprilisában?
Mikor tiltották be Németországban az SA és az SS tevékenységét?
Hány városban tartott választási beszédet Hitler 1932. április 16-24. között?
Hitler hány nap alatt tartott 25 városban beszédet 1932 áprilisában?
Hitler hogyan tudott 9 nap alatt 25 városban beszédet mondani 1932 áprilisában?
Milyen eredményeket értek el a különböző tartományokban a nácik 1932 tavaszán?
Hol tudtak kormányt alakítani a nácik az 1932-es tartományi választásokat követően?
qgen: title: Adolf Hitler context: A gazdasági válság azonban nem enyhült, a politikai válság pedig csak elmélyült az országban. A nácik botrányos jeleneteket provokáltak a birodalmi és a tartományi parlamentekben egyaránt, a politikai gyűlések mindenhol utcai verekedésekkel jártak, polgárháború-közeli állapot alakult ki. A rendőrség négy náci képviselőt a parlament üléstermében tartóztatott le. Brüning kormánya körül elfogyott a levegő. A tarthatatlan helyzetben egyes vezető politikusok úgy vélték, hogy Hitler bevonása a hatalomba valamiképpen „megszelídítheti” a náci párt tombolását. Május 30-án Hindenburg elbocsátotta Brüning kormányát és Franz von Papent, a konzervatív, katolikus nemesség képviselőjét, a Német Centrum Párt (Deutsche Zentrumspartei) jobboldalán elhelyezkedő volt diplomatát nevezte ki miniszterelnöknek. Papen kisebbségi kormányának esélye sem volt arra, hogy a Reichstagban megszerezze a többséget, elnöki szükségrendeletekre támaszkodva kormányozhatott csak. Hindenburg ezért fel is oszlatta a parlamentet és a lehető legtávolabbi időpontra, június 30-ra tűzte ki az új választásokat.

Kérdések:
Miért provokáltak sorozatos botrányokat az NSDAP hívei 1932 elején?
Milyen érv szólt 1932-ben amellett, hogy Hitlert jobban be kell vonni a hatalomba?
Ki lett a miniszterelnök Németországban 1932. május 30-án?
Franz von Papen német miniszterelnök jobboldali volt?
Melyik párt képviseletében lett német miniszterelnök 1932-ben Franz von Papen?
Hogyan kormányzott 1932-ben Franz von Papen német miniszterelnök kormánya?
Miért nem tudott hatékonyan kormányozni Franz von Papen német miniszterelnök 1932-ben?
Miért oszlatta fel Hindenburg a német parlamentet 1932-ben?
qgen: title: Adolf Hitler context: Megkezdődött az új választási harc, vagy inkább folytatódott a permanens kampány. Hitler legfontosabb célkitűzése az apró polgári pártok felszámolása, és a Centrum Párt bázisának kikezdése volt. A kampányban további újításokat vetettek be, filmeket, hanglemezeket készítettek, terjesztettek. Hitler repülőútjaival 53 városba jutott el beszédet tartani. A választások eredménye azonban ellentmondásos volt számukra. Ugyan tovább növelték szavazóik számát 37,4%-ra és 230 mandátummal a legnagyobb párt lettek a Reichstagban, de nem sikerült átütő sikert elérniük. A kis polgári pártokat ugyan sikerült felmorzsolni, a szociáldemokraták is visszaestek, de a kommunisták és a Centrum Párt is növelte szavazatainak számát. Goebbels így értékelt: így sohasem szerezzük meg az abszolút többséget!
Papen és a Centrum Párt tárgyalni kezdett Hitlerrel egy új kormány alakításáról, amelyben alkancellári címet ajánlott a számára. Hitler azonban Hindenburggal folytatott augusztus 13-i tárgyalásán ragaszkodott a kormány „és az állam teljes körű vezetéséhez”. Az elnök így megállapította, hogy Hitler a kormányon kívül kíván maradni és „lovagias” ellenzéki magatartást kért tőle.

Kérdések:
Milyen új eszközöket vetett be Hitler pártja a választási kampányban 1932 nyarán?
Hány városban mondott kampánybeszédet Hitler 1932 nyarán?
Melyik párt bizonyult a legerősebbnek Németországban az 1932 nyarán tartott választásokon?
Az NSDAP milyen eredményt ért el az 1932 nyarán tartott választásokon?
Hány mandátumot szereztek a nácik az 1932 nyarán tartott német választásokon?
Hitler pártja hány százalékot ért el az 1932 nyarán tartott német parlamenti választásokon?
Mely pártok növelték népszerűségüket Németországban 1932 elején?
Elfogadta Hitler az alkancellári címet 1932 nyarán?
Hitler miért utasította vissza az alkancellári címet 1932 nyarán?
qgen: title: Adolf Hitler context: Hindenburg Kurt von Schleicher tábornokot nevezte ki miniszterelnöknek, aki részint a szakszervezetekkel akart konzultálni a válság kezeléséről, részint pedig az NSDAP-n belül Gregor Strasserrel tárgyalt, mivel ő a hajthatatlan Hitlerrel ellentétben hajlandónak mutatkozott elfogadni az alkancellári posztot. A helyzet rendkívül veszélyes lett Hitler számára: ha sikerül megszilárdítani a kormányzatot az ő részvétele nélkül, az a személyes politikai bukását jelentette volna. (Később, 1934-ben, a hosszú kések éjszakáján mind Schleichert, mind Strassert meg is gyilkoltatta.) A párt vezetői előtt durván lehordta alvezérét, aki erre nyomban visszavonult terveitől, és külföldre utazott. Schleicher így maga is kudarcot vallott és ellenlábasa, Papen kapott lehetőséget, aki azt javasolta Hindenburgnak, hogy nevezze ki Hitlert kancellárrá, és ő alkancellárként majd kézben tartja. Így lett Hitler kancellár 1933. január 30-án (szöges ellentétben azzal a legendával, hogy szabad választásokon jutott volna hatalomra).

Kérdések:
Kit nevezett ki Hindenburg miniszterelnöknek 1932 őszén?
1932 őszén Kurt von Schleicher miniszterelnök kivel tárgyalt az alkancellári pozícióról az NSDAP-n belül?
Kurt von Schleicher miért Gregor Strasserel tárgyalt az alkancellári pozícióról 1932 őszén Hitler helyett?
Ki volt Hitler legnagyobb ellenfele az NSDAP-n belül 1932 őszén?
Miért jelentett veszélyt Hitler számára, ha 1932-ben Gregor Strasser lesz az alkancellár?
Mikor halt meg Gregor Strasser?
Hogyan halt meg Gregor Strasser?
Ki javasolta Hindenburgnak, hogy nevezze ki Hitlert német kancellárrá?
Miért javasolta Papen 1932-ben, hogy Hitler legyen Németország kancellárja?
Mikor nevezték ki Hitlert kancellárrá?
Hitler szabad választásokon került hatalomra?
Mi a feladata a német kancellárnak?
qgen: title: Adolf Hitler context: Hitler Magyarországgal kapcsolatos ritka megnyilvánulásai közül elsőként az említendő, hogy már fiatal korában arról álmodozott, hogy a szülővárosának tekintett Linzet az általa a Duna két partján való elhelyezkedése miatt csodált Budapest példájára, de annak szépségét meghaladóan, és a megvetett Bécs kulturális ellensúlyozására „a Duna gyöngyévé” kellene fejleszteni. Ezzel azt is be akarta bizonyítani, hogy „…a német szellem és a német művészeti alkotás messze felülmúlja a magyarokét”. Linz átépítése még a második világháború vége felé is foglalkoztatta.
1938. augusztus 23-án Horthy Miklós tárgyalásokat folytatott Berlinben, amelynek során Hitler a Csehszlovákia elleni támadásra igyekezett rávenni magyar partnerét. A magyar politikusok azonban, akik ekkor már 20 éve dolgoztak a területi revízió érdekében, erre nem voltak készek. Hitler erre sértetten visszavonta kérését, kijelentve, hogy „aki az asztalnál akar ülni, annak legalább a főzésben kell segítenie”.

Kérdések:
Hitler mit tekintett szülővárosának?
Szépnek találta Hitler Budapestet?
Járt Hitler Budapesten?
Miért tetszett Hitlernek Budapest?
Miért utálta Bécset Hitler?
Miért akarta Linzet Budapest mintájára átépíttetni Hitler?
Horthy Miklós mikor tárgyalt Hitlerrel Berlinben?
Hol tárgyalt egymással Hitler és Horthy Miklós 1938. augusztus 23-án?
Hitler és Horthy Miklós miért tárgyaltak egymással 1938 augusztusában?
Sikerrel zárult Horthy Miklós és Hitler tárgyalása 1938 augusztusában?
Miért nem egyezett bele Horthy Miklós Csehszlovákia megtámadásába 1938. augusztus 23-án?
Hitler miért akarta rávenni Horthy Miklóst 1938-ban, hogy támadja meg Csehszlovákiát?
qgen: title: Adolf Hitler context: Nem közvetlen Hitler személyéhez kötődik, de jellegzetes az a beszélgetés, amelyet Dr. von Erdmannsdorf budapesti német követ folytatott Montgomery amerikai követtel a magyarországi zsidótörvényekről 1938. december 17-én. Eszerint mélyen egyetértettek abban, hogy a magyaroknak a gazdasági élet számos területén még nagyon sokat kell tanulniuk, az alapokról kiindulva. Amíg ezt el nem végzik, nem tudnak meglenni a zsidók nélkül, vagy valaki másnak kell átvennie a zsidók helyét.
Hitler 1940 nyarán Galeazzo Ciano olasz külügyminiszterrel közösen fogadta Teleki Pál magyar miniszterelnököt, aki az Erdélyre vonatkozó magyar igényeket ismertette. A megbeszélésről Goebbels így írt naplójában:
Így kezdődött az a tárgyalássorozat, amely 1940. augusztus 30-án a második bécsi döntéshez vezetett. Ez 43 000 négyzetkilométernyi területet juttatott vissza Romániától Magyarországnak, Erdély északi részét. Hitler egyúttal biztosította a maga számára a két ország katonai támogatását, mert mindkét fővárosban arra számítottak, hogy a végleges területi osztozkodás az ő jóindulatától függ majd a háború után.

Kérdések:
Mi volt Dr. von Erdmannsdorf foglalkozása 1938 decemberében?
Miről tárgyalt egymással Teleki Pál és Hitler 1940 nyarán?
Miért volt jelen az olasz külügyminiszter Hitler és Teleki Pál beszélgetésén 1940 nyarán?
Ki volt az olasz külügyminiszter 1940 nyarán?
Mikor volt a második bécsi döntés?
Miről szólt a második bécsi döntés 1940-ben?
Mikor volt az első bécsi döntés?
qgen: title: Adolf Hitler context: Hitler egy időben hajlott a magyarországi németek kitelepítésére a meghódított keleti területekre, amit Horthy melegen támogatott. Hitler egy másik szempontja azonban ennek ellentmondott, nagyon fontosnak tartotta ugyanis, hogy a Duna teljes hosszát a németek uralják. A magyarországi németek nagy része nem akarta elhagyni hazáját, a volksbundisták viszont úgy vélték, nem nekik kell távozniuk, hanem a magyar uralmat kell németre cserélni.
1943 áprilisában Hitler kesselheimi találkozójukon a szemrehányások özönével árasztotta el Horthy Miklóst, többek között szemére vetette, hogy a Donnál a magyar csapatok gyalázatosan viselkedtek. Horthy visszautasította a vádakat: „Egy hadsereg, amelynek 160 000 halottja és 30 000 sebesültje volt, mindenesetre nem viselkedett gyalázatosan. Ráadásul két magyar ezred fedezte a német csapatok visszavonulását. Beszámítandó még a zsidó munkaszolgálatos zászlóaljak 36 000 főnyi vesztesége.”

Kérdések:
Hitler tervbe vette a magyarországi németek keleti területekre telepítését?
Horthy miért támogatta a magyarországi németek keletre telepítését?
Kik voltak a volksbundisták?
Mi volt a volksbundisták álláspontja a magyarországi németek keletre költözésével kapcsolatban?
Hol találkozott egymással Hitler és Horthy Miklós 1943 áprilisában?
Mi hangzott el Hitler és Horthy Miklós kesselheimi találkozóján 1943 áprilisában?
Hány halottja volt a II. magyar hadseregnek a Donnál?
Mivel utasította vissza Horthy Miklós Hitler kritikáját a II. magyar hadsereg doni teljesítményére vonatkozóan?
qgen: title: Adolf Hitler context: Hitler pályafutása során gyakran köszönhette sikereit annak, hogy ellenfelei lebecsülték képességeit. Képzetlensége miatt katonai téren is ez történt, a világ azonban kemény és keserű leckét kapott az „osztrák káplártól”. Egy Napóleonnak tulajdonított idézet szerint „úgy a háborúban, mint a prostitúcióban az amatőrök gyakran jobbak, mint a hivatásosok”. Hitler hadvezéri tehetségének egyik titka abban rejlett, hogy ösztönösen megérezte ellenfelei gyengeségeit, és különös pontossággal felismerte, hogy azok milyen lépések megtételétől viszolyogtak. Későbbi kudarcai is abból fakadtak, hogy túlbecsülte ellenfelei gyengeségeit, azaz alábecsülte képességeiket. Emellett Hitler erősen hitt a meggyőződés, az akarat, az eszmék erejében, azaz az idealista determinizmus híve volt. Úgy gondolta, hogy a német városok utcáin rohamosztagosai meggyőződésük miatt győztek kommunista és szocialista ellenfeleikkel szemben, és hasonlóképpen, a harctereken is a német harcos felér majd 3–4 angol vagy francia katonával.

Kérdések:
Miért becsülték le ellenfelei Hitler képességeit?
Képzett katona volt Hitler?
Mi tette tehetséges hadvezérré Hitlert?
Mit jelent az idealista determinizmus?
Hitler szerint egy német katona hány ellenséges katonával ér fel?
Hitler miért gondolta, hogy egy német katona sokkal többet ér egy angolnál?
Hitlernek mi volt a gyengesége hadvezérként?
qgen: title: Adolf Hitler context: Megérzéseit mindamellett jelentős történelmi és technikai ismeretek is segítették, annak ellenére, hogy formális képzettsége nem volt. Rendkívüli emlékezőtehetségével a hallott vagy olvasott technikai részletek bámulatos sokaságát volt képes rögzíteni, amivel elképesztette tábornokait a megbeszéléseken. Alfred Jodl szerint az ő személyes döntése volt, hogy a harckocsikra telepített, korábban rövid csövű lövegeket felváltották a 75 és 88 mm űrméretű, hosszabb csövek (Párduc, Tigris, Királytigris).
Egyik stratégiai felismerése az volt, hogy a szárazföldi haderő újra döntő szerepet játszik, miután évszázadokig a tengeri hatalom volt a „történelem kulcsa”. A motorizáció alkalmazása után a hadseregek már gyorsabban tudtak mozogni a szárazföldön, mint a tengeren. Hitler a páncélozott járművek mozgékonyságát még fontosabbnak tartotta, mint tűzerejüket. A háború első felében olyan terveket dolgozott ki, amelyeket még a legszkeptikusabb szakértők is mesterinek ítélnek. Módszereivel többet tudott kihozni a Wehrmachtból, mint bárki képzelhette volna.

Kérdések:
Volt Hitlernek katonai képzettsége?
Mi volt Hitler stratégiai jelentőségű felismerése a szárazföldi haderővel kapcsolatban?
Kinek a javaslatára váltották fel a német harckocsikra szerelt rövid csövű ütegeket hosszabb csövek?
Miért vált fontosabbá a XX. században a szárazföldi haderő a tengeri haderőnél?
Hogyan hozta ki a lehető legtöbbet a Wehrmachtból Hitler?
qgen: title: Adolf Hitler context: A háború lehetőséget adott Hitler számára, hogy a zsidók elleni gyűlöletét a gyakorlatba átültetve, megtalálja a „zsidókérdés végleges megoldását”. 1940-ben a nyugati hadjárat győzelmes befejezése után Hitler visszatért arra a korábbi elképzelésre, hogy az európai zsidókat Madagaszkárra telepítsék át, és felkérte Hjalmar Schachtot a tárgyalásra az 1938-as eviani konferencia által felállított kivándorlásügyi bizottsággal. Németország kölcsönt kért a világbanktól a szállítási költségek fedezésére, amit az elkobzott zsidó vagyonokból fizetett volna vissza. A háborús körülmények között azonban ilyen kölcsön megadásáról természetesen nem lehetett szó, és a szállítás biztonságát sem garantálhatta senki.
A zsidók létszáma viszont állandóan nőtt a németek által meghódított területek növekedésével. A kiirtásukra vonatkozó első döntések valószínűleg a Szovjetunió megtámadása előtt születhettek. Erre utal a négy Einsatzgruppe felállítása, amelyek kizárólagos feladata a szovjet területeken elfogandó zsidók és kommunista tisztségviselők likvidálása volt. 1941. január 30-i beszédében Hitler emlékeztetett arra a korábbi fenyegetésére, hogy a zsidókat ki fogják irtani.

Kérdések:
Hová akarta kitelepíteni Hitler 1940-ben az európai zsidókat?
Ki volt Hjalmar Schacht?
Mire kért kölcsönt Hitler a Világbanktól 1940-ben?
Miért nem adott kölcsönt a világbank Hitlernek az európai zsidók Madagaszkárra szállítására?
Miért lett egyre súlyosabb probléma a zsidókérdés Hitler számára a háború előrehaladtával?
Mikor születtek meg az első döntések a Hitleri Németországban a zsidók fizikai megsemmisítésére?
A négy Einsatzgruppe feladata mi volt a II. világháborúban?
Hitler kiket fenyegetett meg az 1941. január 30-án tartott beszédében?
qgen: title: Adolf Hitler context: A nyílt fenyegetést a végrehajtás során nagy titoktartás kísérte. Bormann utasította a Gauleitereket: „A zsidókérdés nyilvános kezelésénél a jövendő összmegoldás ismertetése el kell maradjon.” A wannseei konferencia 1942 elején véglegesítette az „Endlösung”, a „végleges megoldás” részleteit.
A titkolózás jogos volt, hiszen Hitler jól tudta, hogy e tettet a németek előtt sem lehet nyilvánosan vállalni, nemhogy a világ előtt. Ezt mutatta az is, hogy a közfelháborodás miatt az 1939 októberében általa kiadott eutanázia-rendeletet kénytelen volt visszavonni. Az Aktion T4 fedőnevű művelet keretében ennek ellenére mintegy 70 000 testi vagy szellemi fogyatékos embert végeztek ki, köztük Hitler egyik unokatestvérét is, aki skizofréniában szenvedett.

Kérdések:
A Hitleri Németországban mikor véglegesítették az Endlösung részleteit?
Mit jelent az Endlösung szó?
Miért tartották titokban Hitlerék az Endlösung részleteit?
Hitlernek miért kellett visszavonnia az 1939-es eutanázia-rendeletet?
Mit tartalmazott Hitler 1939-es rendelete az eutanáziáról?
A II. világháborúban a német Action T4 műveletnek mi volt a célja?
Hány fogyatékos embert végeztek ki a németek az Aktion T4 művelet keretében a második világháborúban?
Milyen betegség miatt végezték ki Hitler unokatestvérét az Aktion T4 műveletben?
qgen: title: Adolf Hitler context: Néhány tudós „biztos forrásból” állította, hogy Hitler és Eva Braun csontjait (koponyatöredékek és fogmaradványok) a háború után a szovjetek magukkal vitték a Szovjetunióba, és a mai napig Oroszországban vannak. 2009-ben Nick Bellantoni, az amerikai Connecticuti Egyetem kutatója Moszkvában mintákat vett a csontdarabokból, és a minták genetikai vizsgálata során rájött, hogy a csontok egyértelműen egy 20 és 40 év közötti korú nőtől származnak. A kutatók szerint nem valószínű, hogy Eva Braun csontjai lennének, ugyanis semmilyen forrás nem utalt arra, hogy a méregkapszula után főbe lőtte volna magát, vagy valaki lelőtte volna őt.
Hitler és Eva Braun csontjait (koponyatöredék és állkapocs kivételével) 1970. április 4-én égették el. Erről két akta született. Az egyik az exhumálást, a másik az égetést dokumentálja: „a maradványok fizikai megsemmisítését a Magdeburgtól 11 kilométerre lévő Schönebeck térségében nyílt tűzön való elégetéssel, majd a hamunak… a Biederitz folyóba való szórásával végezték el.”

Kérdések:
Kinek a csontjait vitték magukkal a szovjetek Berlinből Moszkvába a II. világháború után?
Eva Braun hogyan halt meg?
Hol voltak Hitler és Eva Braun földi maradványai 1970-ig?
Hitler földi maradványait mikor égették el?
Hol égették el Hitler és felesége csontjait 1970-ben?
Miért kellett 1970-ben elégetni Hitler földi maradványait?
Hol van most Eva Braun koponyatöredéke és állkapcsa?
Hitler és Eva Braun hamvait miért nem temették el a németek 1970-ben?